Premierul Marcel Ciolacu l-a felicitat pe Donald Tusk, care a primit, luni, votul de încredere al parlamentului polonez pentru postul de prim-ministru. Marcel Ciolacu a dar asigurări că va continua colaborarea cu partea poloneză pentru a consolida parteneriatul strategic "solid şi foarte dinamic" dintre cele două state.
"Felicitări calde Donald Tusk! Aştept cu nerăbdare să lucrăm împreună pentru a consolida, în continuare, parteneriatul nostru strategic solid şi foarte dinamic România-Polonia, precum şi contribuţia noastră comună ca membri ai UE şi NATO", a transmis Marcel Ciolacu, luni, într-o postare pe pagina sa de X (ex Twitter).
Donald Tusk a primit luni votul de încredere al parlamentului polonez pentru postul de premier, după opt ani de guvernare a conservatorilor din Partidul Lege şi Justiţie (PiS) care au fost permanent în conflict cu Bruxellesul pe tema statului de drept, a transmis Reuters.
Din cei 460 de deputaţi ai Seimului, camera inferioară a legislativului polonez, 248 au votat pentru Tusk şi 211 au votat împotrivă.
Warm congratulations @donaldtusk!
I look forward to working together to further consolidate our solid, very dynamic #Strategic Partnership 🇷🇴 🇵🇱, as well as our joint contribution as members of the #EU and #NATO.— Marcel Ciolacu (@CiolacuMarcel) December 11, 2023